ᱥᱟᱢᱤᱛᱟ ᱥᱮᱴᱴᱤ

ᱥᱟᱢᱤᱛᱟ ᱥᱮᱴᱴᱤ (ᱡᱟᱱᱟᱢ ᱒ ᱯᱷᱮᱵᱽᱨᱩᱣᱟᱨᱤ ᱑᱙᱗᱙) ᱢᱤᱫ ᱵᱷᱟᱨᱚᱛᱤᱭᱚ ᱮᱠᱴᱨᱮᱥ ᱟᱨ ᱤᱱᱴᱮᱨᱤᱭᱚᱨ ᱰᱤᱡᱟᱭᱱᱟᱨ ᱠᱟᱱᱟᱭ᱾ ᱮᱠᱴᱨᱮᱥ ᱥᱤᱞᱯᱟ ᱥᱮᱴᱴᱤ ᱨᱤᱱᱤᱡ ᱦᱩᱰᱤᱧ ᱵᱚᱭᱦᱟ, ᱩᱱᱤ ᱟᱡᱟᱜ ᱮᱠᱴᱤᱝ ᱫᱚ ᱨᱳᱢᱟᱱᱴᱤᱠ ᱰᱨᱟᱢᱟ ᱢᱳᱦᱟᱵᱵᱚᱛᱮᱭᱤᱱ (᱒᱐᱐᱐) ᱥᱟᱶ ᱮ ᱮᱛᱚᱦᱚᱵ ᱞᱮᱫᱟ, ᱡᱟᱦᱟᱸ ᱫᱚ ᱩᱱᱤ ᱥᱮᱨᱢᱟ ᱨᱤᱱᱤᱡ ᱥᱴᱟᱨ ᱰᱮᱵᱩᱴ ᱞᱟᱹᱜᱤᱫ ᱟᱭᱤᱟᱭᱤᱮᱯᱷᱮ ᱟᱣᱟᱨᱰ ᱮ ᱟᱢᱮᱴ ᱠᱮᱫᱟ – ᱠᱩᱲᱤ᱾ ᱩᱱᱤ ᱵᱮᱣᱟᱯᱷᱟ (᱒᱐᱐᱕), ᱡᱮᱦᱮᱨ (᱒᱐᱐᱕) ᱟᱨ ᱠᱮᱥ (᱒᱐᱐᱗) ᱞᱮᱠᱟᱱ ᱯᱷᱤᱞᱢ ᱠᱚ ᱠᱚᱨᱟᱣ ᱞᱟᱹᱜᱤᱫ ᱮ ᱪᱟᱞᱟᱣ ᱮᱱᱟ᱾

ᱢᱤᱫ ᱠᱮᱨᱤᱭᱚᱨ ᱦᱟᱭᱤᱭᱟᱴᱟᱥ ᱟᱨ ᱰᱟᱣᱩᱱᱴᱚᱨᱱ ᱛᱟᱭᱚᱢ, ᱥᱮᱴᱴᱤ ᱟᱭᱢᱟ ᱨᱤᱭᱟᱞᱤᱴᱤ ᱴᱮᱞᱤᱵᱤᱡᱚᱱ ᱥᱳ ᱨᱮ ᱦᱟᱹᱴᱤᱧ ᱮ ᱦᱟᱛᱟᱣ ᱠᱮᱫᱟ, ᱡᱮᱞᱮᱠᱟ ᱡᱷᱟᱞᱟᱠ ᱫᱤᱠᱷᱞᱟ ᱡᱟ ᱟ (᱒᱐᱑᱕), ᱯᱷᱤᱭᱟᱨ ᱯᱷᱮᱠᱴᱚᱨ: ᱠᱷᱟᱛᱨᱳᱱ ᱠᱮ ᱠᱷᱤᱞᱟᱰᱤ (᱒᱐᱑᱙), ᱟᱨ ᱒᱐᱐᱙ ᱟᱨ ᱒᱐᱒᱑ ᱨᱮ ᱵᱤᱜᱽ ᱵᱚᱥ᱾

ᱮᱛᱚᱦᱚᱵ ᱡᱤᱭᱚᱱ
ᱥᱮᱴᱴᱤ ᱫᱚ ᱙ ᱯᱷᱮᱵᱽᱨᱩᱣᱟᱨᱤ ᱑᱙᱗᱙ ᱨᱮ ᱡᱟᱱᱟᱢ ᱞᱮᱱᱟᱭ᱾ ᱩᱱᱤ ᱢᱩᱢᱵᱟᱭ ᱨᱮ ᱵᱮᱥ ᱟᱠᱟᱱ ᱢᱤᱫ ᱛᱩᱞᱩ ᱯᱟᱹᱨᱥᱤ ᱨᱚᱲᱮᱫ ᱵᱟᱱᱴ ᱜᱷᱟᱨᱚᱸᱡᱽ ᱥᱟᱶ ᱮ ᱥᱟᱹᱜᱟᱹᱭ ᱢᱮᱱᱟᱜ ᱛᱟᱭᱟ᱾ ᱟᱡᱤᱡ ᱵᱚᱸᱜᱟ ᱛᱟᱞᱟ ᱟᱠᱟᱱ ᱵᱟᱵᱟ ᱥᱩᱨᱮᱱᱫᱽᱨᱟ ᱥᱮᱴᱴᱤ ᱟᱨ ᱟᱭᱳ ᱥᱩᱱᱟᱱᱫᱟ ᱫᱚ ᱯᱷᱟᱨᱢᱟᱥᱩᱴᱤᱠᱟᱞ ᱤᱱᱰᱟᱥᱴᱨᱤ ᱨᱮ ᱴᱮᱢᱯᱟᱨ ᱯᱨᱩᱯᱷ ᱣᱟᱴᱟᱨ ᱠᱮᱯ ᱵᱮᱱᱟᱣ ᱠᱚ ᱛᱟᱦᱮᱸ ᱠᱟᱱᱟ᱾ ᱧᱩᱛᱩᱢᱟᱱ ᱮᱠᱴᱨᱮᱥ ᱥᱤᱞᱯᱟ ᱥᱮᱴᱴᱤ ᱫᱚ ᱟᱡᱤᱡ ᱢᱟᱨᱟᱝ ᱵᱚᱭᱦᱟ ᱠᱟᱱᱟᱭ᱾

ᱥᱮᱴᱴᱤ ᱟᱡᱟᱜ ᱥᱠᱩᱞᱤᱝ ᱫᱚ ᱥᱮᱱᱴ ᱮᱱᱛᱷᱳᱱᱤᱡᱽ ᱜᱟᱨᱞᱥ' ᱦᱟᱭᱤ ᱥᱠᱩᱞ, ᱢᱩᱢᱵᱟᱭ ᱠᱷᱚᱱ ᱮ ᱠᱚᱨᱟᱣ ᱠᱮᱫᱟ᱾ ᱥᱤᱰᱮᱱᱦᱟᱢ ᱠᱚᱞᱮᱡᱽ ᱠᱷᱚᱱ ᱠᱚᱢᱚᱨᱥ ᱨᱮ ᱟᱡᱟᱜ ᱰᱤᱜᱽᱨᱤ ᱯᱩᱨᱟᱹᱣ ᱠᱟᱛᱮ, ᱩᱱᱤ ᱮᱥᱮᱱᱰᱤᱴᱤ ᱠᱚᱞᱮᱡᱽ, ᱢᱩᱢᱵᱟᱭ ᱠᱷᱚᱱ ᱢᱤᱫ ᱯᱷᱮᱥᱚᱱ ᱰᱤᱡᱟᱭᱱᱤᱝ ᱰᱤᱯᱞᱳᱢᱟ ᱮ ᱠᱚᱨᱟᱣ ᱠᱮᱫᱟ᱾ ᱱᱚᱣᱟ ᱛᱟᱭᱚᱢ, ᱩᱱᱤ ᱯᱷᱮᱥᱚᱱ ᱰᱤᱡᱟᱭᱱᱟᱨ ᱢᱟᱱᱤᱥ ᱢᱟᱞᱦᱳᱛᱨᱟ ᱥᱟᱶ ᱟᱡᱟᱜ ᱤᱱᱴᱟᱨᱱᱥᱤᱯ ᱮ ᱮᱛᱚᱦᱚᱵ ᱠᱮᱫᱟ, ᱢᱮᱱᱠᱷᱟᱱ ᱢᱟᱱᱤᱥ ᱩᱱᱤ ᱨᱮ ᱢᱤᱫ ᱥᱯᱟᱨᱠ ᱮ ᱧᱮᱞ ᱠᱮᱫᱟ ᱟᱨ ᱟᱡᱟᱜ ᱮᱠᱴᱤᱝ ᱠᱮᱨᱤᱭᱚᱨ ᱞᱟᱹᱜᱤᱫ ᱩᱱᱤ ᱯᱨᱮᱯ ᱞᱟᱹᱜᱤᱫ ᱮ ᱥᱟᱡᱮᱥᱴ ᱠᱮᱫᱮᱭᱟ᱾ ᱒᱐᱑᱑ ᱨᱮ, ᱥᱮᱴᱴᱤ ᱤᱱᱴᱮᱨᱤᱭᱚᱨ ᱰᱤᱡᱟᱭᱤᱱ ᱨᱮ ᱟᱡᱟᱜ ᱯᱮᱥᱚᱱ ᱯᱷᱳᱞᱳ ᱞᱟᱹᱜᱤᱫ ᱮ ᱜᱚᱴᱟ ᱠᱮᱫᱟ᱾ ᱟᱡᱟᱜ ᱯᱩᱭᱞᱩ ᱥᱳᱞᱳ ᱯᱨᱳᱡᱮᱠᱴ ᱨᱳᱭᱟᱞᱴᱤ ᱛᱟᱦᱮᱸ ᱠᱟᱱᱟ, ᱢᱩᱢᱵᱟᱭ ᱨᱮ ᱢᱤᱫ ᱠᱞᱚᱵᱽ᱾ ᱛᱟᱭᱚᱢ ᱛᱮ, ᱤᱱᱴᱮᱨᱤᱭᱚᱨ ᱰᱤᱡᱟᱭᱤᱱ ᱞᱟᱹᱜᱤᱫ ᱟᱡᱟᱜ ᱫᱩᱞᱟᱹᱲ ᱩᱱᱤ ᱞᱚᱱᱰᱚᱱ ᱨᱮ ᱥᱮᱱᱴᱨᱟᱞ ᱥᱮᱱᱴ ᱢᱟᱨᱴᱤᱱᱥ ᱟᱨ ᱤᱸᱪᱵᱟᱞᱰ ᱥᱠᱩᱞ ᱚᱯᱷ ᱰᱤᱡᱟᱭᱤᱱ ᱠᱷᱚᱱ ᱢᱤᱫ ᱰᱤᱯᱞᱳᱢᱟ ᱠᱚᱨᱟᱣ ᱞᱟᱹᱜᱤᱫ ᱮ ᱫᱟᱹᱲ ᱠᱮᱫᱮᱭᱟ᱾

ᱥᱮᱴᱴᱤ ᱟᱹᱰᱤ ᱜᱟᱱ ᱜᱮ ᱯᱷᱤᱴᱱᱮᱥ ᱟᱨ ᱣᱮᱞᱱᱮᱥ ᱮᱱᱛᱷᱩᱥᱤᱭᱟᱥᱴ ᱠᱟᱱᱟᱭ᱾ ᱩᱱᱤ ᱟᱭᱢᱟ ᱚᱠᱛᱚ ᱨᱮ ᱣᱚᱨᱠᱟᱣᱩᱴ, ᱢᱮᱰᱤᱴᱮᱥᱚᱱ ᱟᱨ ᱭᱳᱜᱟ ᱯᱨᱳᱢᱳᱴ ᱮᱫ ᱧᱮᱞᱚᱜᱼᱟ᱾ ᱩᱱᱤ ᱯᱮᱭᱱᱴᱤᱝ ᱦᱚᱸ ᱟᱹᱰᱤ ᱠᱩᱥᱤᱭᱟᱜ ᱜᱮᱭᱟ ᱟᱨ ᱩᱱᱤ ᱨᱤᱱ ᱯᱷᱳᱵᱤ ᱟᱨ ᱞᱳᱠᱤ ᱧᱩᱛᱩᱢᱟᱱ ᱵᱟᱨᱭᱟ ᱵᱤᱞᱤ ᱦᱚᱸ ᱢᱮᱱᱟᱜ ᱠᱤᱱ ᱛᱟᱭᱟ᱾ ᱜᱟᱨᱰᱮᱱᱤᱝ ᱢᱤᱫ ᱦᱳᱵᱤ ᱠᱟᱱ ᱛᱟᱭᱟ ᱡᱟᱦᱟᱸ ᱩᱱᱤ ᱟᱹᱰᱤ ᱠᱩᱥᱤᱭᱟᱜ ᱜᱮᱭᱟ ᱟᱨ ᱚᱲᱟᱜ ᱨᱮ ᱥᱯᱟᱭᱤᱰᱟᱨ ᱟᱨ ᱥᱱᱮᱠ ᱯᱞᱟᱱᱴ ᱞᱮᱠᱟᱱ ᱦᱟᱹᱨᱤᱭᱟᱹᱲᱤ ᱫᱟᱨᱮ ᱱᱟᱹᱲᱤ ᱴᱟᱹᱱᱤ ᱟᱨ ᱡᱟᱹᱯᱩᱫ ᱫᱟᱨᱮ ᱠᱚ ᱢᱮᱱᱟᱜ ᱛᱟᱭᱟ᱾

ᱠᱮᱨᱤᱭᱚᱨ
ᱢᱳᱦᱟᱵᱵᱚᱛᱮᱭᱤᱱ ᱟᱨ ᱮᱛᱚᱦᱚᱵ ᱠᱟᱹᱢᱤ (᱒᱐᱐᱐-᱒᱐᱑᱓)
ᱥᱮᱴᱴᱤ ᱒᱐᱐᱐ ᱨᱮ ᱭᱟᱥ ᱨᱟᱡᱽ ᱯᱷᱤᱞᱢ ᱢᱳᱦᱟᱵᱵᱚᱛᱮᱭᱤᱱ ᱥᱟᱶ ᱯᱷᱤᱞᱢ ᱨᱮ ᱮ ᱮᱛᱚᱦᱚᱵ ᱠᱮᱫᱟ, ᱡᱟᱦᱟᱸ ᱫᱚ ᱟᱫᱤᱛᱭᱟ ᱪᱳᱯᱨᱟ ᱦᱚᱛᱮᱛᱮ ᱰᱟᱭᱨᱮᱠᱴ ᱞᱮᱱᱟ᱾ ᱤᱥᱤᱠᱟ ᱨᱮᱭᱟᱜ ᱩᱱᱤᱭᱟᱜ ᱪᱤᱛᱟᱹᱨᱚᱱ ᱩᱱᱤ ᱥᱮᱨᱢᱟ ᱨᱤᱱᱤᱡ ᱥᱴᱟᱨ ᱰᱮᱵᱩᱴ ᱞᱟᱹᱜᱤᱫ ᱒᱐᱐᱑ ᱟᱭᱤᱟᱭᱤᱮᱯᱷᱮ ᱟᱣᱟᱨᱰ ᱮ ᱟᱢᱮᱴ ᱠᱮᱫᱟ – ᱠᱩᱲᱤ᱾ ᱟᱹᱰᱤ ᱞᱚᱜᱚᱱ ᱜᱮ, ᱩᱱᱤ ᱵᱚᱞᱤᱣᱩᱰ ᱨᱮ ᱦᱤᱴ ᱰᱮᱱᱥ ᱱᱚᱢᱵᱚᱨ ᱮ ᱮᱢᱟᱫ ᱠᱚᱣᱟ, ᱡᱟᱦᱟᱸ ᱨᱮ ᱢᱮᱨᱮ ᱭᱟᱨ ᱠᱤ ᱥᱟᱫᱤ ᱦᱟᱭ (᱒᱐᱐᱒) ᱨᱮ ᱥᱟᱨᱟᱨᱟ ᱥᱟᱨᱟᱨᱟ, ᱥᱟᱛᱷᱤᱭᱟ (᱒᱐᱐᱒) ᱨᱮ ᱪᱳᱨᱤ ᱯᱮ ᱪᱳᱨᱤ ᱟᱨ ᱠᱮᱥ (᱒᱐᱐᱗) ᱨᱮ ᱢᱟᱭᱤᱱᱰ ᱵᱞᱳᱣᱤᱝ ᱢᱟᱦᱤᱭᱟ ᱥᱮᱞᱮᱫ ᱢᱮᱱᱟᱜᱼᱟ᱾ ᱩᱱᱤ ᱡᱮᱦᱮᱨ (᱒᱐᱐᱕) ᱯᱷᱤᱞᱢ ᱨᱮ ᱟᱡᱟᱜ ᱮᱠᱴᱤᱝ ᱞᱟᱹᱜᱤᱫ ᱠᱚ ᱥᱟᱨᱦᱟᱣ ᱠᱮᱫᱮᱭᱟ, ᱡᱟᱦᱟᱸ ᱞᱟᱹᱜᱤᱫ ᱩᱱᱤ ᱥᱮᱨᱢᱟ ᱠᱩᱲᱤ ᱨᱤᱱᱤᱡ ᱥᱴᱟᱨ ᱞᱮᱠᱟᱛᱮ ᱥᱴᱟᱨᱰᱚᱥᱴ ᱟᱣᱟᱨᱰ ᱞᱟᱹᱜᱤᱫ ᱮ ᱱᱳᱢᱤᱱᱮᱴ ᱞᱮᱱᱟ (᱒᱐᱐᱖)᱾ ᱮᱥᱟᱭᱤᱯᱷᱟᱭ ᱞᱟᱹᱭ ᱠᱮᱫᱟ, "ᱥᱟᱢᱤᱛᱟ ᱥᱮᱴᱴᱤ ᱢᱤᱫ ᱥᱟᱨᱯᱨᱟᱭᱤᱡᱽ ᱠᱟᱱᱟ, ᱢᱤᱫ ᱨᱤᱵᱷᱮᱞᱮᱥᱚᱱ ᱠᱟᱱᱟ᱾ ᱮᱠᱴᱨᱮᱥ ᱯᱨᱩᱵᱷ ᱮᱫᱟ ᱡᱮ ᱡᱩᱫᱤ ᱩᱱᱤ ᱢᱤᱫ ᱥᱩᱡᱳᱜᱽ ᱠᱚ ᱮᱢᱟᱭᱟ ᱮᱱᱠᱷᱟᱱ ᱩᱱᱤ ᱰᱮᱞᱤᱵᱷᱟᱨ ᱫᱟᱲᱮᱭᱟᱜᱼᱟ᱾ ᱩᱱᱤ ᱥᱟᱨᱟ ᱡᱤᱣᱤ ᱪᱮᱛᱟᱱ ᱨᱮ ᱟᱹᱰᱤ ᱱᱟᱯᱟᱭ ᱧᱮᱞᱚᱜ ᱠᱟᱱᱟ, ᱢᱮᱱᱠᱷᱟᱱ ᱮᱴᱟᱜ ᱡᱟᱦᱟᱸ ᱠᱷᱚᱱ ᱦᱚᱸ ᱵᱟᱹᱲᱛᱤ, ᱱᱚᱣᱟ ᱫᱚ ᱟᱡᱟᱜ ᱴᱮᱞᱮᱱᱴ ᱠᱟᱱᱟ ᱡᱟᱦᱟᱸ ᱫᱚ ᱟᱯᱮ ᱥᱳ ᱨᱮᱭᱟᱜ ᱢᱩᱪᱟᱹᱫ ᱨᱮᱯᱮ ᱧᱮᱞᱟ᱾" ᱩᱱᱤ ᱟᱡᱤᱡ ᱵᱚᱭᱦᱟ ᱥᱤᱞᱯᱟ ᱥᱮᱴᱴᱤ ᱥᱟᱶ ᱯᱷᱤᱞᱢ ᱯᱷᱟᱨᱮᱵ ᱨᱮ ᱠᱟᱹᱢᱤ ᱞᱮᱫᱟ᱾ ᱩᱱᱤ ᱵᱮᱣᱟᱯᱷᱟ (᱒᱐᱐᱕) ᱟᱨ ᱠᱮᱥ (᱒᱐᱐᱗) ᱞᱮᱠᱟᱱ ᱢᱟᱞᱴᱤ-ᱥᱴᱟᱨ ᱯᱨᱳᱡᱮᱠᱴ ᱨᱮᱦᱚᱸ ᱠᱟᱹᱢᱤ ᱟᱠᱟᱫᱟ᱾ ᱒᱐᱐᱙ ᱨᱮ, ᱩᱱᱤ ᱨᱤᱭᱟᱞᱤᱴᱤ ᱴᱮᱞᱤᱵᱤᱡᱚᱱ ᱥᱤᱨᱤᱡᱽ ᱵᱤᱜᱽ ᱵᱚᱥ ᱓ ᱨᱮ ᱦᱟᱹᱴᱤᱧ ᱮ ᱦᱟᱛᱟᱣ ᱞᱮᱫᱟ᱾ ᱔᱒ ᱫᱤᱱ ᱛᱟᱭᱚᱢ, ᱩᱱᱤ ᱟᱡᱤᱡ ᱵᱚᱭᱦᱟ ᱥᱤᱞᱯᱟ ᱥᱮᱴᱴᱤᱭᱟᱜ ᱵᱟᱯᱞᱟ ᱨᱮ ᱥᱮᱞᱮᱫᱚᱜ ᱞᱟᱹᱜᱤᱫ ᱥᱳ ᱮ ᱵᱟᱹᱜᱤ ᱠᱮᱫᱟ᱾ ᱩᱱᱤ ᱢᱤᱫ ᱮᱠᱞᱟ ᱠᱚᱱᱴᱮᱥᱴᱟᱱᱴ ᱮ ᱛᱟᱦᱮᱸ ᱠᱟᱱᱟ ᱡᱟᱦᱟᱸᱭ ᱫᱚ ᱵᱤᱜᱽ ᱵᱚᱥ ᱚᱲᱟᱜ ᱨᱮ ᱛᱟᱦᱮᱸᱱ ᱚᱠᱛᱚ ᱨᱮ ᱢᱤᱫ ᱫᱷᱟᱣ ᱦᱚᱸ ᱵᱟᱠᱚ ᱱᱳᱢᱤᱱᱮᱴ ᱟᱠᱟᱫᱮᱭᱟ᱾
ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ




ᱛᱷᱚᱠ:᱑᱙᱗᱙ ᱨᱮ ᱡᱟᱱᱟᱢ ᱠᱚ